  Анжелика Тихонова корреспондент 25-тӥ толшоре, Дун-чылкыт Татианалэн нуналаз, Ижкарысь йӧскалык лыдӟетъюртын (Удмурт урам, 264) Пётр Ильич Чайковскийлэн музей-юртэзлэн кивалтӥсеныз Татьяна Негановаен но «Лудорвай» музейлэн кивалтӥсеныз Татьяна Шкляеваен пумиськон ортчоз. Со сярысь лыдӟетъюртлэн пресс-службаез ивортэ. Куноос кылзӥсьёслы улон сюрессы сярысь вералозы но блиц-интервьюлэн юанъёсызлы валэктонъёс сётозы. Сяме пыремъя, вераськон книгаос сярысь но мыноз. Нылкышноос улоназы пытьы кельтэм книгаоссы сярысь мадёзы, вералозы, кыӵе инты басьто книгаос туннэ улоназы. Куд-огъёсыз соос пӧлысь «Ступеньки к себе» нимысьтыз адӟытонын поттэмын луозы. Соосын вань мылкыд карисьёс тодматскыны быгатозы.  Пумиськон 14 часын кутскоз. Пусъём, йӧскалык лыдӟетъюртлэн «Татьянин день» ӵектосэз кылем арын ужаны кутскиз. Нырысетӥ пумиськонэ ужъюртлэн кивалтӥсез Татьяна Тенсина но Удмуртиысь Кун Кенешысь ялан ужась ӧрилэн кивалтӥсез, «Удмурт Кенеш» огазеяськонлэн тӧроез Татьяна Ишматова пыриськизы.  Тегъёс: Мерлык Ижкар Музей Удмуртия Йӧскалыклыдӟетъюрт  